ভারতনা থা ৭কী মনুংদা অনৌবা কেস মশিং খ্বাইদগী য়ামদনা থেংনখি; হৌখিবা পুং ২৪দা মীওই ১২,৫৮৪ পোজিতিব ওইবা থেংনখি\nস্তেত/য়ু.তি. ২৫দা হৌজিক নারিবা মীশিং ৫০০০দগী হন্থনা লৈরি\nয়ু.কে. মখলগী কোবিদনা নাবা থেংনখিবা অপুনবা মীশিং ৯৬ ওইরি; হৌখিবা পুং ২৪দা অনৌবা মশিং হাপচিল্লকখিদে\nPosted On: 12 JAN 2021 2:09PM by PIB Imphal\nমালেমগী লাইচৎ অসিগী মায়োক্তা থেংনরিবা লান্থেং অসিদা ভারতনা মরুওইবা মায় পাকপগী য়ুম্বী অমা লান্থোক্লে‍। নুংতিগী নৌনা নারকপা মীশিং ঙসি খ্বাইদগী হন্থনা থেংনখি‍।\nথা তরেৎলোমগী মতুংদা হৌখিবা পুং ২৪সিদা নৌনা নারকপা মীশিং ১২,৫৮৪ লৈবাক্কী মশিংদা হাপচিল্লকখি‍। জুন ১৮, ২০২০দা নোংমদা নৌনা নারকখিবা মীশিং ১২,৮৮১ ওইখিবনি‍।\nকেন্দ্র লৈঙাক্কী ‘লৈঙাক্কী মপুং ওইবা’ অমসুং ‘খুন্নাইগী মপুং ওইবা’ হায়বা ৱাখল্লোন্দা য়ুম্ফম ওইদুনা লেপ্পা নাইদনা, ইচঙ থৌনা অমদি খোঙথাঙ মান্ননা চঙশিল্লিবা লাল্লোং অসিগা লোয়ননা নোংমদা নৌনা নারকপা মীশিং অসুম অসুম হন্থরক্লি‍। মসিনা নোংমদা শিবগী চাংদসু অসুম অসুম হন্থহল্লক্লি‍। হৌখিবা পুং ২৪দা মীওই ১৬৭ নৌনা শিখিবগী পাউ লাকখি‍।\nঙসি ভারতকী হৌজিক নারিবা মীশিং ২,১৬,৫৫৮তা হন্থখ্রে‍। অপুনবা নাখিবা মীশিংদা হৌজিক নারিবা মীশিংগী শরুক মখা তান হন্থদুনা চাদা ২.০৭দা লৈখ্রে‍।\nহৌখিবা পুং ২৪দা হৌজিক নারিবা মীশিংদগী পুন্না মীওই ৫,৯৬৮ হন্থরকখি‍।\nলৈবাক্কী ওইনা পুন্না হোৎনমিন্নবা অসিনা মরম ওইরগা স্তেত/য়ু.তি. ২৫দা হৌজিক নারিবা মীশিং ৫,০০০গী মখাদা লৈরি‍।\nনাকল অমরোমদা স্তেত/য়ু.তি. ৩২না হৌজিক নারিবা মীশিং ১০,০০০গী মখাদা লৈরি‍।\nতেস্তিং ইনফ্রাস্ত্রকচর পাকথোক চাউথোকহনবনা মরম ওইরগা পোজিতিবিতী রেতসু হন্থরক্লি‍।\nভারতকী চয়োলগী ওইবা পোজিতিবিতী রেত অসি চাদা ২.০৬ ওইরি‍। স্তেত/য়ু.তি. ২২দা লৈবাক্কী চাংচত্তগী হন্থবা চয়োলগী পোজিতিবিতী রেত লৈ‍।\nঅপুনবা ফগৎলকখ্রবা মীশিং ঙসি করোর ১.০১ (১০,১১১,২৯৪) লানখ্রে হায়বদি ফগৎলকপগী চাং চাদা ৯৬.৪৯ ওইরে‍। ফগৎলকখ্রবা মীশিং অমসুং হৌজিক নারিবা মীশিংগী মরক্তা লৈরিবা খেন্নবা অসুম অসুম হেনগৎলক্তুনা হৌজিক ৯৮,৯৪,৭৩৬ ওইরি‍।\nহৌখিবা পুং ২৪সিদা মীওই ১৮,৩৮৫ ফগৎলকখি‍।\nনৌনা ফগৎলকখ্রবা মীশিংগী চাদা ৮০.৫০দি স্তেত/য়ু.তি. ১০দা নৈশিন্দুনা লৈবা থেংনখি‍।\nমহারাস্ত্রনা মীওই ৪,২৮৬ নৌনা ফগৎলক্তুনা নোংমদা মীশিং খ্বাইদগী য়াম্না ফগৎলকপা থেংনখি‍। কেরলানা মীওই ৩,৯২২ নৌনা ফগৎলক্তুনা মতুং ইনখি‍। ছত্তিসগরদা মীওই ১,২৫৫ নোংমদা নৌনা ফগৎলকপা থেংনখি‍।\nনৌনা নারকখিবা মীশিংগী চাদা ৭০.০৮তি স্তেত অমসুং য়ু.তি. তরেৎতগীনি‍।\nহৌখিবা পুং ২৪দা কেরলানা মীওই ৩,১১০ নৌনা নারক্তুনা নোংমদা মশিং খ্বাইদগী য়াম্না নারকপা ওইখি‍। ঙরাং মহারাস্ত্রদা মীওই ২,৪৩৮ অদুগা ছত্তিসগরদা মীওই ৮৫৩ নৌনা নারকপগী পাউ লাকখি‍।\nহৌখিবা পুং ২৪দা মীওই ১৬৭ নৌনা শিখিবগী মনুংদা চাদা ৬২.২৮তি স্তেত/য়ু.তি. তরাদগীনি‍।\nমহারাস্ত্রদা মীওই ৪০ শিখিবগী পাউ লাকখি‍। কেরলা অমসুং ৱেস্ত বেঙ্গলদা মথঙশিৎনা মীওই ২০ অমসুং ১৬ শিদুনা মতুং ইনখি‍।\nয়ু.কে.গী মখলগী জিনোম্না নাহল্লবা মীগী অপুনবা মশিং ঙসি ৯৬তা লৈরি‍। হৌখিবা পুং ২৪সিদা নৌনা হাপচিল্লকখিবা অমত্তা লৈতে‍।\n(Release ID: 1687941) Visitor Counter : 129\n(Release ID: 1687941)
